Marcus Claudius Tacitus
Marcus Claudius Tacitus Res apud Vicidata repertae: Nativitas: 200; Interamna Nahars Obitus: Iunius 276; Tyana Patria: Roma antiqua Vide etiam paginam fere homonymam: Cornelius Tacitus. Marcus Claudius Tacitus fuit imperator Imperii Romani ab 275 ad 276. Non fuit propinquus Taciti, rerum scriptoris clari Romani, cum ipse putaret. Circa 200 M. Tacitus in Norico aut Pannonia aut Raetia natus est filius parentum minorum. Fratrem Florianum habebat. Anno 273 consul factus est, ante vitam publicam inceptam in exercitu diu serviebat. Haud actutum Aureliano imperatore necato Tacitus imperator exclamatus est, sed sex menses sedes imperatoris vacabat. Tum subito milites Tacitum, ut ducem militum officium eo tempore non agentem, imperatorem novum declaraverunt. Eo Romae cognito senatores eum acceperunt 75 annos natum, cui etiam divitiae magnae erant. Consilium suum erat domum novam familiae condere, quare fratrem Florianum praefectum praetorio fecit. Brevi imperio accepto Germani flumen Rhenum transierunt saeviveruntque in provincia, simul Gothi imperium invaserunt finium orientis. Florianus abiit in provincias septentrionales oppugnatum Germanos, Tacitus in orientales. Bellis confectis utrique victores exstiterunt. Post sex menses anno 276 Tacitus subito est mortuus. causa autem obitus non patebat. Alii enim morbum fuisse putaverunt, alii autem necem. Florianus frater Marci Claudii Taciti imperator successit.